Привремени орган Града Крагујевца на седници одржаној 31.10.2023. године, на основу чланова 51., 66. став 5. и 86. став 4. Закона о локалној самоуправи („Службени гласник РС“, број 129/07, 83/14-др.закон, 101/16-др.закон, 47/18 и 111/21-др.закон), члана 56. Статута града Крагујевца („Службени лист града Крагујевца“, број 8/19) и тачке 1. и 3. Одлуке о распуштању Скупштине града Крагујевца и образовању Привременог органа града Крагујевца („Службени гласник РС“, број 94/23), донео је

**Р Е Ш Е Њ Е**

**О ПРЕСТАНКУ МАНДАТА**

**ГРАДОНАЧЕЛНИКА ГРАДА КРАГУЈЕВЦА**

 1. Утврђује се да је Николи Дашићу, Градоначелнику града Крагујевца престао мандат са даном 30.10.2023. године.

 2. Ово решење објавити у „Службеном листу града Крагујевца“.

**О б р а з л о ж е њ е**

 Влада Републике Србије донела је Одлуку о распуштању Скупштине града Крагујевца и образовању Привременог органа града Крагујевца („Службени гласник РС“, број 94/23). Ова Одлука је ступила на снагу 30.10.2023. године.

 Чланом 1. Одлуке о распуштању Скупштине града Крагујевца и образовању Привременог органа града Крагујевца утврђено је да се распушта Скупштина града Крагујевца чиме је престао мандат Скупштини града Крагујевца.

 Чланом 51., а у вези члана 66. став 5. Закона о локалној самоуправи („Службени гласник РС“, број 129/07, 83/14-др.закон, 101/16-др.закон, 47/18 и 111/21-др.закон) утврђено је да престанком мандата Скупштине града, престаје мандат извршних органа града, с тим да они врше текуће послове из своје надлежности до ступања на дужност новог градоначелника, односно председника и чланова Привременог органа, ако је Скупштини мандат престао због распуштања Скупштине.

 На основу наведеног, одлучено је као у диспозитиву овог Решења.

**ПРИВРЕМЕНИ ОРГАН ГРАДА КРАГУЈЕВЦА**

**Број: 118-256/23-I**

**У Крагујевцу, 31.10.2023. године**

 **ПРЕДСЕДНИК**

**Никола Дашић, с.р.**